|  |
| --- |
| 13.02.2018-ғы № ВН-874 шығыс хаты13.02.2018-ғы № ВН-874 кіріс хаты |

**Жамбыл облысы бойынша мемлекеттік кірістер департаментінің**

**мемлекеттік көрсетілетін қызметтердің сапасына ішкі бақылау бойынша 2017 жылдың 4 тоқсанына атқарылған**

**жұмысы туралы есеп**

 Бүгінгі күнге мемлекеттік кірістер органдарымен 48 мемлекеттік қызмет түрі көрсетіледі. Қызметтер тікелей мемлекеттік кірістер органдарымен көрсетіледі, сонымен бірге 29 мемлекеттік қызмет бойынша кіріс құжаттары қосымша Мемлекеттік корпорация арқылы қабылданады. 48 мемлекеттік қызмет бойынша көрсетілетін мемлекеттік қызмет бойынша стандарттар мен регламенттер бекітілген.

2017 жылдың 4 тоқсанында 127 329 мемлекеттік қызмет көрсетілді, оның ішінде:

- электронды түрде – 109 779 қызмет (86,2 %);

- қағаз жүзінде - 17 550 қызмет (13,8 %);

 -мемлекеттік корпорация арқылы –0.

Көрсетілген мерзім ішінде мерзімі бұзылып көрсетілген мемлекеттік қызмет жоқ.

Сонымен бірге қосымша көрсетілді:

- «электрондық үкімет» веб-порталы арқылы – 1 589 қызмет;

- «Е-Лицензиялау» МДҚ арқылы – 15 қызмет.

Қызметтердің ішінде көп жүгінетін қызметтер болып;

 - **Салық берешегінің, міндетті зейнетақы жарналары, міндетті кәсіптік зейнетақы жарналары мен әлеуметтік аударымдар бойынша берешегінің жоқ (бар) екендігі туралы мәліметтер, салық міндеттемесін, сондай-ақ міндетті зейнетақы жарналарын, міндетті кәсіптік зейнетақы жарналарын есептеу, ұстап қалу және аудару, әлеуметтік аударымдарды есептеу және төлеу бойынша міндеттемелерді орындау бойынша бюджетпен есеп айырысулардың жай-күйі туралы дербес шоттан көшірме беру** – барлығы 50 657 (мемлекеттік қызметтердің жалпы санынан 39,8%), оның ішінде:

-электронды түрде – 50 610 (99,9%)

-қағаз жүзінде - 47 (0,1%).

- **салық есептілігін қабылдау** – барлығы 52 913 (мемлекеттік қызметтердің жалпы санынан 41,5%), соның ішінде:

- электронды түрде – 52 913 (100%);

 - қағаз жүзінде – 0.

Мемлекеттік қызмет көрсетудің тәртібі туралы қызмет алушылардың мағлұмат алуын көтеру мақсатында 6 семинар, ақпарат құралдарында 1 мақала жарияланды, 7 дөңгелек стөлдер және 1 «Ашық есік күні» өткізілді.

2017 жылдың 4 тоқсанында мемлекеттік қызмет көрсету сапасына шағым түскен жоқ.